钦定古今图书集成/明伦汇编/闺媛典/第007卷 > 《与柳恽相赠答六首》前人
## 钦定古今图书集成/明伦汇编/闺媛典/第007卷 > 《与柳恽相赠答六首》前人

黄鹂飞上苑，绿芷出汀洲。日映昆明水，春生𫛛鹊楼。
飘飏白花舞，澜漫紫萍流。书织回文锦，无因寄陇头。
思君甚琼树，不见方离忧。

鸣鞭适大阿，联翩渡漳河。燕姬及赵女，挟瑟夜经过。
纤腰曳广袖，半额画长蛾。客本倦游者，箕帚在江沱。
故人不可弃，新知空复何。

《离居》苦无乐，日暮心凄凄。要途访赵使，闻君仕执珪。
杜蘅色已发，菖蒲叶未齐。羃䍥蚕饵茧，差池燕吐泥。
愿逐东风去，飘荡至辽西。

白日隐城楼，劲风扫寒木。离㭊隔东西，执手异凉燠，
相思咽不言。洞房清且肃，岁去甚流烟。“年来如转轴，
别鹤千里飞”，孤䳄夜未宿。
闲房肃以静，落月有馀辉。寒虫隐壁思，秋蛾绕烛飞。
绝云断更合，离禽去复归。佳人今何在，迢递江之沂一为《别鹤弄》，千里泪沾衣。

秋云静晚天，寒夜方绵绵。闻君吹急管，相思杂采莲。
别离未几日，高月三成弦。蹀叠黄河浪，嘶唱《陇头弦》。
寄君蘼芜叶，插著丛台边。